Nr.

**Se aprobă,**

**SECRETAR DE STAT,**

**Ionel – Florian LIXANDRU**

 **PRECIZĂRI**

**privind organizarea Și desfĂȘurarea OliMPIADEI NAȚIONALE DE limba ENGLEZĂ**

**clasele VII - XII**

* Olimpiada națională de limba engleză se desfășoară la nivel liceal pe două secțiuni, A și B, la toate etapele, începând cu etapa pe școală și finalizând cu etapa națională. Cele două secțiuni, menționate la art. 3.3. se organizează conform nivelurilor de referință CECRL și au drept cadru conceptual programele pentru olimpiadă elaborate de grupul de lucru al Comisiei naționale de limba engleză.
* Corespondența dintre anii de studiu și nivelurile CECRL pentru olimpiada de limba engleză, nivel gimnazial, indiferent de regimul de predare, este următoarea:
* clasa a VII –a – nivelul **A2**
* clasa a VIII –a – nivelul **A2+**
* Corespondența dintre anii de studiu și nivelurile CECRL pentru olimpiada de limba engleză, nivel liceal, este următoarea:

**SECTIUNEA A - regim de predare standard**

* clasa a IX-a – nivelul **A2+** - **B1**
* clasa a X-a – nivelul **B1** - **B1+**
* clasa a XI-a – nivelul **B1+** - **B2**
* clasa a XII-a – nivelul **B2+** - **C1**

**SECTIUNEA B - regim de predare intensiv și bilingv**

* clasa a IX-a – nivelul **B1**
* clasa a X-a – nivelul **B1+** - **B2**
* clasa a XI-a – nivelul **B2** - **C1**
* clasa a XII-a – nivelul **C1**
* Elevii se vor înscrie la una dintre cele două secțiuni, conform regimului de studiu al limbii engleze.
* Elevii participanți vor respecta prevederile programelor specifice olimpiadei de limba engleză.
* Etapele olimpiadei de limba engleză, la nivel gimnazial și la nivel liceal -secțiunile A și B, sunt următoarele:
* etapa pe şcoală;
* etapa locală;
* etapa județeană/pe sectoarele municipiului Bucureşti;
* etapa naţională;
* etapa internațională.

**La nivel gimnazial,** la primele două etape – pe școală și locală, calificarea la etapa superioară se face prin acumularea a minimum 85 de puncte (etapa pe școală) și respectiv 90 de puncte (etapa locală), la proba scrisă a fiecărei etape. La etapa națională se califică elevii care au obținut cel puțin 95 de puncte la etapa județeană.

**La nivel liceal,** la primele două etape – pe școală și locală, calificarea la etapa superioară se face prin acumularea a minimum 85 puncte (etapa pe școală) și respectiv 90 de puncte (etapa locală), la proba scrisă a fiecărei etape. La etapa județeană/a sectoarelor municipiului București se califică pentru etapa a doua de selecție, respectiv proba orală, elevii care obțin cel puțin 95 puncte la proba scrisă. La etapa națională a olimpiadei de limbă engleză se pot califica participanții la etapa județeană/pe sectoarele municipiului București care au un punctaj final (media aritmetică a notelor de la proba scrisă și proba orală) de minimum 90 de puncte, în limita locurilor alocate județului respectiv pentru fiecare dintre cele două secțiuni.

La etapele județeană/a sectoarelor municipiului București și națională, în cazul egalității de puncte între candidații aflați pe ultimul/ultimele locuri calificabil/calificabile, comisia de organizare și evaluare pentru etapa respectivă va afișa, cu cel puțin cinci zile înainte de desfășurarea fiecărei probe, criteriile specifice de departajare, după cum urmează:

pentru clasele a VII-a și a VIII-a:

- punctajul de la proba scrisă (*Use of English*);

- punctajul aferent elaborării povestirii;

pentru clasele a IX a, a X a, a XI a și a XII a:

- punctajul de la proba scrisă (*Use of English*);

- punctajul de la proba integrată – eseu;

- punctajul de la proba integrată – listening (numai pentru etapa națională);

- punctajul de la proba de speaking.

În cazul în care și după aplicarea acestor criterii egalitatea se menține, se va proceda la organizarea unei probe de baraj, cu o structură identică celei specifice pentru testarea competenței gramaticale (*Use* *of English*).

* La etapa națională a olimpiadei de limba engleză se alocă, conform *Metodologiei-cadru de organizare și desfășurare a competițiilor școlare în învățământul preuniversitar* aprobate prin OM nr. 4203/30.07.2018, pentru fiecare județ, câte **un loc/fiecare an de studiu pentru fiecare secțiune.** Vor fi selecționați elevii participanți la etapa județeană, în ordinea descrescătoare a punctajelor finale, cu respectarea punctajului minim prevăzut de precizările prezentului regulament.
* **Municipiului București** i se alocă potrivit *Metodologiei-cadru de organizare și desfășurare a competițiilor școlare în învățământul preuniversitar* aprobate prin OM nr. 4203/30.07.2018 un număr de 6 (șase) locuri/an de studiu pentru fiecare secțiune (câte 1 loc/sector).
* Fiecare comisie are obligația de a înainta comisiei de la etapa imediat superioară, în termen de cel mult 10 zile calendaristice de la data încheierii etapei, baza de date cuprinzând lista cu elevii calificați pentru următoarea etapă a olimpiadei.
* Comisia județeană/a sectoarelor municipiului București înaintează Centrului Național de Evaluare și Examinare eventualele solicitări de traducere a itemilor de traducere de text literar din limba română în limba maternă, pentru elevii aparținând minorităților naționale calificați pentru etapa județeană/pe sectoarele municipiului București/națională, cu cel puțin 10 zile calendaristice până la desfășurarea acestor etape.
* Numărul profesorilor însoțitori ai lotului reprezentativ al fiecărui județ/al municipiului București la etapa națională va fi calculat astfel încât să fie respectată norma legală în vigoare, respectiv un profesor pentru 10 elevi.
* La nivel gimnazial, pentru etapele pe școală, locală și județeană/pe sectoarele municipiului București se va susține numai o probă scrisă.
* La nivel gimnazial, pentru etapa națională se va susține atât o probă scrisă, cât și o probă orală.

*- probă scrisă (cu formatul corespunzător etapei județene/pe sectoarele municipiului București - 100 puncte;*

*- probă orală (speaking) -100 puncte;*

* La nivel liceal, pentru etapele pe școală și locală se va organiza numai o probă scrisă, având, pentru fiecare secțiune
* La nivel liceal, pentru etapa județeană/pe sectoarele municipiului București, probele pentru fiecare secțiune sunt:

*- probă scrisă (cu formatul corespunzător etapei județene/pe sectoarele municipiului București - 100 puncte;*

*- probă orală (speaking) -100 puncte;*

* Proba orală constituie etapa a doua de selecţie a celor două loturi de nivel liceal care urmează să participe la secțiunile A și B la etapa naţională. Ea se organizează după afişarea rezultatelor la proba scrisă şi la această probă vor participa toţi elevii care au obţinut punctaje cel puţin egale cu 95 puncte la proba scrisă.
* La etapa județeană/a sectoarelor municipiului București a olimpiadei de limba engleză, punctajul final este calculat ca medie aritmetică a punctajelor obţinute la fiecare probă a etapei.
* Pentru etapa națională, probele pentru fiecare secțiune, la nivel liceal, sunt:

*- probă scrisă (Use of English), cu formatul corespunzător etapei naționale - 40 puncte;*

 *- probă integrată (de înțelegere a unui text audiat și elaborarea unui eseu) - 60 puncte;*

 *- probă orală (speaking) -100 puncte;*

* Nota finală la etapa națională este media aritmetică dintre suma punctajelor obținute la proba scrisă (A) și proba integrată (B) (A+B = Nota X, însemnând maxim 100 puncte) și punctajul obținut la proba orală (Nota Y însemnând maxim 100 puncte), conform formulei X+Y/2= nota finală.
* La nivel gimnazial, pentru clasele a VII a și a VIII a, formatul subiectelor pentru proba scrisă îşi propune evaluarea elevilor prin **itemi de tip obiectiv, semi-obiectiv** şi **subiectiv**. Subiectele pentru proba scrisă vor conţine următoarele tipuri de itemi şi vor fi structurate cu respectarea următoarelor proporţii:

 **- etapa pe şcoală/locală**

* itemi de tip obiectiv/semi-obiectiv pentru testarea competenței gramaticale (*Use of English*) și înțelegerea textului citit (*Reading comprehension*) – 75 puncte (Use of English - 50 puncte și *Reading comprehension* -25 puncte);
* redactare de text (clasa a VII-a - povestire cu început dat; clasa a VIII-a – povestire cu sfârșit dat) – 25 puncte.

 **- etapa județeană/ a sectoarelor municipiului București:**

* itemi de tip obiectiv/semi-obiectiv pentru testarea competenței gramaticale (*Use of English*) și înțelegerea textului citit (*Reading comprehension*) - 50 puncte (Use of English - 25 puncte și Reading comprehension -25 puncte);
* redactare de text (clasa a VII-a - povestire cu început dat; clasa a VIII-a – povestire cu sfârșit dat)- 50 puncte.

(2) Subiectele au următoarea structură:

**Clasa a-VII-a**

* itemi de tip obiectiv/ semi-obiectiv (*Use of English* și *Reading comprehension*) (3 tipuri de exerciții: ex. completarea a 5-10 spații libere cu un singur cuvânt; completarea a 5-10 spații libere cu una din variantele date; corectarea erorilor - ortografice, gramaticale, cuvinte în plus; alegere multiplă etc.);
* redactarea unei povestiri cu început dat (120-150 cuvinte).

 **Clasa a VIII-a**

* itemi de tip obiectiv/ semi-obiectiv (*Use of English* și *Reading comprehension*) (3 tipuri de exerciții: ex. completarea a 5-10 spații libere cu una din variantele date; corectarea erorilor - ortografice, gramaticale, cuvinte în plus; alegere multiplă etc.);
* redactarea unei povestiri cu sfârșit dat (150-180 cuvinte).

(3) Timpul de elaborare a răspunsurilor este de **2 ore la fiecare etapă.**

(4) La etapa națională, **proba orală** (*Speaking*) va consta în susținerea unei prezentări/unui discurs pe o temă dată. Timpul alocat pentru pregătirea subiectului este de 20 de minute. Timpul alocat pentru expunere este de 2-3 minute.

* **La nivel liceal,** formatul subiectelor pentru ambele secțiuni îşi propune evaluarea elevilor prin **itemi de tip obiectiv, semi-obiectiv** şi **subiectiv**. Subiectele pentru **probele scrise** vor conţine următoarele tipuri de itemi şi vor fi structurate cu respectarea următoarelor proporţii:

**1. Etapa pe şcoală, ambele secțiuni:**

* itemi de tip obiectiv/semi-obiectiv pentru testarea competenței gramaticale (*Use of English*) – 75 puncte
* redactarea unui paragraf – 25 puncte

**2. Etapa locală**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**3. Etapa judeţeană/a sectoarelor municipiului Bucureşti**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Reading comprehension* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același text suport) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (Integrated skills) - Reading comprehension și Essay writing (eseu narativ-descriptiv – clasa a IX-a; eseu de tipul *for & against* - clasa a X-a; eseu de opinie - clasa a XI-a; eseu reflexiv – clasa a XII-a) (ambele având ca input același text suport) (**60p**)

**4. Etapa națională:**

**Secțiunea A**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Listening* și *Essay writing* (eseu narativ – clasa a IX-a; eseu narativ-descriptiv - clasa a X-a; eseu de tipul *for & against* - clasa a XI-a; eseu de opinie – clasa a XII-a) (ambele având ca input același suport audio-video) (**60p**)

**Secțiunea B**

* itemi de tip obiectiv/semi-obiectiv pentru testarea competenței gramaticale (*Use of English*) (**40 p**)
* Proba integrată (*Integrated skills*) - *Listening* și *Essay writing* (eseu narativ-descriptiv – clasa a IX-a; eseu de tipul *for & against* - clasa a X-a; eseu de opinie - clasa a XI-a; eseu reflexiv – clasa a XII-a) (ambele având ca input același suport audio-video) (**60p**)
* Proba scrisă durează 3 ore. La etapele pe școală, locală și județeană/a sectoarelor municipiului București, proba scrisă se desfășoară fără întrerupere. La etapa națională proba de *Use of English* durează 90 de minute, urmată de o pauză și de proba de *Integrated Skills,* căreia i se alocă 90 de minute.
* P**roba orală** (*Speaking*) va consta în susținerea unei prezentări/unui discurs pe o temă dată. Timpul alocat pentru pregătirea subiectului este de 20 de minute. Timpul alocat pentru expunere este după cum urmează:
* clasele a IX-a – a X-a - 2-3 minute;
* clasele a XI-a - a XII-a - 3-4 minute.
* **Subiectele pentru** **proba scrisă și proba orală** (ultima probă conformându-se formatului subiectelor pentru etapele județeană/a sectoarelor municipiului București și, respectiv, națională) și baremele de evaluare și notare vor fi elaborate, după cum urmează:
* pentru etapa pe şcoală – de către un grup de lucru format din cadre didactice de specialitate din unitatea de învăţământ, din cadrul *Comisiei de organizare, evaluare și soluționare a contestațiilor pentru etapa pe școală;*
* pentru etapa locală– de către un grup de cadre didactice de specialitate din cadrul *Comisiei judeţene/a sectorului municipiului Bucureşti de organizare, evaluare şi de soluţionare a contestaţiilor;*
* pentru etapa judeţeană/ a sectoarelor municipiului Bucureşti și la etapa națională un grup de lucru al *Comisiei centrale* a olimpiadei aprobat de secretarul de stat pentru învățământul preuniversitar, grup coordonat științific de reprezentantul Centrului Național de Evaluare și Examinare/inspectorul responsabil din Ministerul Educației Naționale.
* Rezultatele obținute de concurenți la proba scrisă de la toate etapele olimpiadei pot fi contestate.
* La proba orală (speaking) nu se admit contestații.
* La etapa pe școală/locală, *Comisia de organizare, evaluare și soluționare a contestațiilor pentru etapa pe școală, respectiv* Comisia judeţeană/a sectorului municipiului Bucureşti de organizare, evaluare şi de soluţionare a contestaţiilor stabilește termenele de analiză şi răspuns la contestaţii, fără a depăși 72 de ore.
* La etapa județeană/a sectoarelor municipiului București, termenul de analiză şi răspuns la contestaţii nu poate depăşi 72 de ore de la încheierea depunerii contestațiilor, după care se afișează rezultatele.
* La toate etapele, ierarhia se stabileşte în ordinea descrescătoare a punctajelor obţinute.
* La etapele locală, judeţeană/a sectoarelor municipiului Bucureşti, modul de acordare a premiilor este stabilit de organizatorii acestor etape ale competiţiei.
* La etapa judeţeană/a sectoarelor municipiului București a olimpiadei de limba engleză, grila de acordare a premiilor va fi stabilită de comisia judeţeană/a municipiului București, cu respectarea ordinii descrescătoare a punctajului